獨酌謠二首  其一
作者：曹勛
朝代：宋

paragraphs: 我有一樽酒，來自故人家。
故人久相別，十載隔天涯。
相思不相見，對月開流霞。
一酌延清風，清風爲我開靈襟。
再酌勸明月，明光徘徊冷光發。
三酌望故人，明月清風見顔色。
高歌起舞賡長謠，聲裂金石貫曾碧。
伯倫已死淵明殂，蜾蠃螟蛉漫充塞。
須臾歌罷玉壺空，醉覺長天不盈尺。